stanford-oval/wikipedia huggingface dataset:
TV.com

| --- | --- |

 סוג:  אתר אינטרנט 
 תקופת הפעילות:  1 ביוני 2005 – 28 ביוני 2021 (16 שנים) 
 בעלות:  CBS אינטראקטיב, Red Ventures, CBS Corporation 
 www.tv.com
 
TV.com היה אתר אינטרנט מבית תאגיד האינטרנט CNET אשר הכיל מסד נתונים מקיף על תוכניות טלוויזיה, סרטי טלוויזיה והתעשייה באופן כללי. מסד הנתונים באתר כלל מידע על טלוויזיה בעיקר מארצות הברית ובריטניה, אך כלל גם  תוכניות מקנדה, אוסטרליה, ועוד מספר תוכניות אנימציה (אנימה) ממזרח אסיה, שזכו לגרסאות בארצות הברית.
באתר היה מידע על כל תוכנית טלוויזיה ממדינות אלה עם פירוט צוות התוכנית - שחקנים (ראשיים, קבועים או אורחים), מפיקים, במאים, תסריטאים וכו'. כמו כן היה מדריך פרקים לרוב הסדרות ולכל פרק היה עמוד משלו המכיל תקציר, פרטי טריוויה, שגיאות, ציטוטים, אזכורים, ביקורות גולשים ועוד. בנוסף, היו עמודים המוקדשים לשחקנים, ובהם ביוגרפיה, מידע כללי, פרטי טריוויה וציטוטים של השחקנים.
סמליל ישן שהיה בשימוש האתר
מאגר המידע של האתר התבסס כולו על תרומות של גולשים מכל העולם, שהיוו את קהילת האתר, שסיפקו את כל המידע הנמצא באתר. כמו כן, אותה קהילה היא זו שגלשה בפורומים של האתר, כתבה ביקורות על תוכניות ושחקנים ויצרה קשרים באופן פעיל, על ידי כתיבת בלוגים אישיים ועוד מאפיינים רבים של קהילת אינטרנט.
המניע העיקרי של הגולשים באתר לתרום מידע היה בראש ובראשונה השאיפה למאגר נתונים מקיף על הסדרות שהם אוהבים. בנוסף, הייתה מערכת של נקודות, פרסים (אייקונים) ורמות (Levels) אשר מוענקים על כל תרומה לאתר. כל גולש המוסיף כמות מידע מסוימת לתוכנית או לשחקן יכול להפוך ל"עורך" של אותו ערך, ועל ידי כך לנהל את התרומות של הגולשים האחרים ולתחזק את הערך. כל מידע אחר שנוסף לאתר (לפריט שאין לו עורך) נבדק על ידי צוות CNet, אותו צוות המתחזק את האתר ואחראי עליו.
אביו האינטרנטי של TV.com הוא האתר TVTome, אשר נקנה באפריל 2005 על ידי ענקית האינטרנט CNET, ושונה למתכונתו הנוכחית ב-13 ביוני 2005, למורת רוחם של גולשים שטענו כי האתר החדש נופל מקודמו.
האתר נסגר בתאריך 28 ביוני 2021.
F-89 סקורפיון

נורת'רופ F-89 סקורפיון (אנגלית: Northrop F-89 Scorpion) היה מטוס קרב סילוני שעוצב בשנת 1948 כמטוס מיירט לכל מזג אוויר עבור חיל האוויר האמריקאי והיה בשימוש משמר האוויר הלאומי של ארצות הברית. למרות היותו מעוצב עם כנף ישרה שמקטינה את הביצועים, הייתה לו יכולת תימרון טובה מאוד. היה זה מטוס הקרב הראשון בחיל האוויר האמריקאי שצויד בטילים מונחים, והיה גם הראשון שנשא רקטת אוויר-אוויר גרעינית - ה-AIR-2 ג'יני.
מטוס F-89A
Catching Feelings

"Catching Feelings" הוא סינגל של הלהקה הניו זילנדית, דרקס פרוג'קט, בשיתוף פעולה עם הלהקה הניו זילנדית Six60 (אנ'). השיר נכתב תחילה ב-2017 כשיתוף פעולה בין הלהקות, ויצא על ידי יוניברסל מיוזיק ניו זילנד ב-4 בספטמבר 2019, כסינגל השלישי של אלבום הבכורה של דקרס פרוג'קט, Drax Project.‏ גרסה מחודשת בשיתוף פעולה עם הלהקה האמריקאית Phony Ppl (אנ') יצא ביולי 2021.
השיר היה מועמד לפרס סינגל השנה בטקס פרסי המוזיקה Aotearoa (אנ') לשנת 2020.
נכון ליוני 2023, השיר הושמע למעלה מ-159 מיליון פעמים בספוטיפיי, ולמעלה מ-3 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 43 |  |
|  ניו זילנד | המצעד הניו זילנדי הרשמי | 3 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ניו זילנד | המצעד הניו זילנדי הרשמי | 41 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ניו זילנד | המצעד הניו זילנדי הרשמי | 10 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ניו זילנד | המצעד הניו זילנדי הרשמי | 27 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ניו זילנד (RMNZ) | 7× פלטינה | 210,000 |
הערות שוליים

↑  "Drax Project Drops Single 'Catching Feelings' featuring fellow New Zealanders". BroadwayWorld. 4 בספטמבר 2019. נבדק ב-5 בספטמבר 2019. {{cite web}}:  (עזרה)
↑  Mankus, Modestas (17 ביולי 2021). "Drax Project Reveals New Version of 'Catching Feelings'". Our Culture. נבדק ב-8 בינואר 2023. {{cite web}}:  (עזרה)
↑  "Aotearoa Music Awards 2020: Full list of winners". Newshub. 15 בנובמבר 2020. ארכיון מ-2023-01-08. נבדק ב-16 בנובמבר 2020. {{cite news}}:  (עזרה)
↑  Catching Feelings (feat. SIX60), 2019-09-04, ארכיון מ-2021-12-04, נבדק ב-2023-06-12
↑  Drax Project - Catching Feelings ft. SIX60 (Official Audio), ארכיון מ-2023-04-22, נבדק ב-2023-06-12
F-Secure

| --- | --- |


 נתונים כלליים
 סוג:  חברה ציבורית
 בורסה:  Nasdaq Helsinki Ltd (5 בנובמבר 1999–FSC1V) 
 מייסדים:  Petri Allas, Risto Siilasmaa
 תקופת הפעילות:  1988–הווה (כ־36 שנים)
 מיקום המטה:  הלסינקי 
 משרד ראשי:  הלסינקי, פינלנד
 ענפי תעשייה:  תוכנות מחשב
 מוצרים עיקריים:  F-Secure Internet Security   F-Secure Anti-Virus   F-Secure Anti-Virus for Mac   F-Secure Linux Security   F-Secure Internet Gatekeeper for Linux   F-Secure Online Backup   F-Secure Mobile Security   F-Secure Free Anti-Theft for Mobile   F-Secure Mobile Security for Business   F-Secure Protection Service for Business   F-Secure Business Suite   F-Secure Anti-Virus for Servers   F-Secure Policy Manager   F-Secure Protection Service for Email   F-Secure Client Security   F-Secure Protection for consumers   F-Secure Protection for business   F-Secure Protection for mobile   F-Secure Content Enabler
  
 www.f-secure.com
 
F-Secure (שם מלא:F-Secure Corporation) היא חברה המייצרת תוכנות לאבטחת מערכות מידע. משרדי החברה בהלסינקי שבפינלנד. לחברה סניפים ב-18 מדינות, ונציגות מועטה יותר בכ-100 נוספות. מעבדות החברה הם בהלסינקי ובקואלה לומפור שבמלזיה. F-Secure נסחרת בבורסת הלסינקי תחת השם FSC1V. על-פי טענת החברה היא הראשונה שסיפקה שירותי אבטחה באמצעות הרשת.
החברה מציעה מגוון שירותי אבטחה ובהם:
שירותי אבטחת אינטרנט וחומת אש.
תוכנות אנטי וירוס למערכות הפעלה שונות: מיקרוסופט, מקינטוש, Mobile, ועוד.
אבטחת שרתים.
אבטחת שירותים עסקיים המתבצעים ברשת.
StatCounter

| --- | --- |

 סוג:  אתר אינטרנט 
 תקופת הפעילות:  1999–הווה (כ־25 שנים) 
 www.statcounter.com
 
StatCounter הוא אתר לניתוח תעבורת רשת שהוקם בשנת 1999. הגישה לשירותים בסיסיים היא בחינם ושירותים מתקדמים יכולים לעלות בין 5 ל־119 דולרים לחודש. StatCounter מבוסס בדבלין, אירלנד. הנתונים הסטטיסטיים של StatCounter משמשים לחישוב נתח השימוש באינטרנט, למשל. נכון למאי 2019, באתר StatCounter נעשה שימוש על 0.9% מכל אתרי האינטרנט.
הנתונים הסטטיסטיים של StatCounter נגזרים ישירות מבקשות גישה – שבניגוד למבקרים ייחודיים – מתוך 3 מיליון אתרים המשתמשים ב־StatCounter, התוצאה הסתכמה בסכום בקשות גישה של יותר מ־15 מיליארד לחודש. לא נעשה שימוש במשקולות מלאכותיות לתיקון דגימה מוטה, ולכן לא ניתן לראות את המספרים בסטטיסטיקה כמדגמים מייצגים.
החברה הוקמה על ידי אודהן קאלן בגיל 16. קאלן קיבל את פרס "גיבור האינטרנט" בטקס פרסי עכביש הזהב של Eircom‏. כמו כן, בשנת 2007 הוא קיבל את תואר "יזם השנה האירופי הצעיר" של מגזין ביזנסוויק.
בשנת 2008, כמות החברים בחברה עלתה על שני מיליון ברחבי העולם.
ראו גם

אלכסה
הערות שוליים

↑  Lacy, Kyle (2011). Twitter Marketing for Dummies. --For Dummies. Hoboken, New Jersey: John Wiley & Sons. p. 93. ISBN 9780470930571.
↑  "StatCounter Global Stats". StatCounter. נבדק ב-22 באוגוסט 2012. {{cite web}}:  (עזרה)
↑  "Usage statistics and market share of StatCounter for websites". W3Techs. Q-Success. אורכב מ-המקור ב-26 במאי 2019. נבדק ב-26 במאי 2019. {{cite web}}:  (עזרה)
↑  "FAQ". StatCounter. What methodology is used to calculate StatCounter Global Stats?. נבדק ב-8 בינואר 2015. {{cite web}}:  (עזרה)
↑  "eircom Golden Spiders announced". TechCentral.ie. MediaTeam. 21 בנובמבר 2008. אורכב מ-המקור ב-19 בנובמבר 2010. {{cite news}}:  (עזרה)
↑  Munroe, Lee (בנובמבר 2008). "Golden Spider Awards 2008 Winners" (blog). Internet Hero. נבדק ב-8 בינואר 2015. {{cite web}}:  (עזרה)
↑  Reinhardt, Andy; Schenker, Jennifer L. (1 ביוני 2007). "Europe's Young Entrepreneurs 2007". Global Economics. Bloomberg Businessweek. {{cite news}}:  (עזרה)
↑  John Kennedy (3 באוגוסט 2007). "The Friday interview: Aodhan Cullen, StatCounter". siliconrepublic.com. נבדק ב-21 בספטמבר 2012. {{cite web}}:  (עזרה)
F-1 (מנוע רקטי)

ה-F-1 היה מנוע רקטי שפותח על ידי חברת רוקטדיין לשימוש בסטורן V. חמישה מנועי F-1 הורכבו בשלבו הראשון (S-IC) של המשגר העצום, ששימש לשיגור המשימות המאוישות אל הירח במסגרת תוכנית אפולו של נאס"א. ה-F-1 הוא מנוע הדלק הנוזלי בעל תא בעירה יחיד החזק בעולם, עם דחף של 6.77 מגה-ניוטון. ל-RD-170 יש מעט יותר כוח, אך הוא מורכב מ-4 נחירי פליטה מאוחדים.
ראו גם

S-IC
J-2
American Cars

"American Cars" (בעברית: "מְכוֹנִיּוֹת אָמֵרִיקָאִיּוֹת") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-19 ביוני 2020, בהוצאת חברת התקליטים אנני מלודי רקורדס, כסינגל המוביל מתוך האלבום. הרמיקס הרשמי שלו הופץ בשנת 2021.
כאשר "American Cars" יצא לאור, הופנו כלפיו שבחים ביקורתיים רבים מטעם אתרי המוזיקה, כולל ב-NME וב-Stereogum (אנ').
רקע וכתיבה

השיר נכתב על ידי אנני וסטפן סטורם והופק על ידי סטורם גם כן. בשיר ישנו אזכור לסופר הבריטי ג'יימס גראהם באלארד; מחבר הספר "קראש" שהיווה השראה לסרטו של דייוויד קרוננברג מ-1996 בעל אותו השם, שלדברי אנני היה להשראה העיקרית לשיר. ב-"American Cars" ישנם אזכורים ליסודות כימיים כמו זהב וכרום.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.
ביקורת

"American Cars" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם NME סיפרה אנני כי:
השיר נכתב בהשראת חלקי הסרט "קראש" של דייוויד קרוננברג. השעה הייתה 2 אחר הצהריים והאנשים היחידים בקולנוע היו שני זקנים, אמא והתינוקת הצורחת שלה, ואני בת השש-עשרה. זו הייתה חוויה די מוזרה. הסרט עסק בדחיפה לקצה. כשאתה מחפש משהו אפל אתה לא בהכרח יודע למה אתה עושה את זה. אבל אתה פורץ את הגבולות. אתה יכול ליפול, או כמעט ליפול, אבל אתה מטפס אחורה.
גם ב-Jenesaispop סקרו את השיר כאשר יצא, וזאת בנוסף לכך שאתרים כמו MXDWN ו-Stereogum, ציינו אותו לצד "The Bomb".
וידאו קליפ

האודיו הרשמי של השיר פורסם ב-18 ביוני 2020, בסמוך לצאתו כסינגל. בשנת 2021 הופיעה אנני עם "American Cars" באוסלו שבנורווגיה, בהופעה שצולמה והועלתה ליוטיוב מאוחר יותר. במהלך ההופעה, ביצעה אנני את השיר כשלייזרים בצבעים שונים (כמו אדום וכחול) נמצאים מסביבה וזאת, בנוסף לכך שניתן לראות על הבמה מכונית, כשם השיר. בנוסף לכך, הופץ אודיו של השיר בו ניתן לראות סימולציות שונות.
הרמיקס הרשמי של השיר שנעשה על ידי ריצ'רד אקס הועלה ליוטיוב באפריל 2021.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 19 ביוני 2020 | הזרמת מוזיקה • הורדה דיגיטלית | רגילה | אנני מלודי |  |
| עולם | 22 באפריל 2021 | הזרמת מוזיקה • הורדה דיגיטלית | רמיקס מאת ריצ'רד אקס | אנני מלודי |  |
הערות שוליים

1 2 3 4 5  Annie – American Cars, נבדק ב-2021-08-18
↑  American Cars (Richard X Edit), נבדק ב-2021-08-18
↑  Annie announces first album in a decade – hear new track 'American Cars', NME, ‏2020-06-19 (באנגלית בריטית)
1 2  Annie - "The Bomb", Stereogum, ‏2020-07-17 (באנגלית)
↑  J. Ballard dreaming, Genius
↑  American Cars, נבדק ב-2021-08-18
↑  Annie announces first album in a decade – hear new track 'American Cars', NME, ‏2020-06-19 (באנגלית בריטית)
↑  Annie anuncia su primer disco en 11 años y presenta la nocturna 'American Cars', jenesaispop.com, ‏2020-06-19 (בספרדית)
↑  Annie Releases Futuristic New Track “The Bomb” -, mxdwn Music, ‏2020-07-19 (באנגלית אמריקאית)
↑  American Cars, נבדק ב-2021-08-18
↑  Annie - American Cars (Richard X Edit) - Spellemannprisen Performance, נבדק ב-2021-08-18
↑  Annie - American Cars (Official audio), נבדק ב-2021-08-18
1 2  American Cars (Richard X Edit), נבדק ב-2021-08-18
Strictly 4 My N.I.G.G.A.Z.

Strictly 4 My N.I.G.G.A.Z.‎ הוא אלבום הסטודיו השני של הראפר האמריקאי טופאק שאקור. בדומה לאלבום הבכורה שלו (2Pacalypse Now), שירי האלבום מדגישים את דעותיו הפוליטיות והחברתיות של טופאק. האלבום היה אמור להיות בשם "Troublesome 21", לפי גילו של שאקור באותם ימים.
האלבום שדורג במקום 24 בבילבורד 200, האלבום השיג הצלחה מסחרית יותר מקודמו וישנם הבדלים בולטים בייצור. האלבום הזה נחשב לאלבום ה"פריצה" של שאקור, הוא כלל את הלהיטים "Keep Ya Head Up" ו-"I Get Around" והגיע למעמד פלטינה.
האלבום יצא לראשונה ב-Interscope Records אך זכויותיו שייכות עכשיו לחברת התקליטים אמארו בידור שבבעלות אמו, אפני שאקור.
שירי האלבום

Holler If Ya Hear Me
Pac's Theme
Point the Finga
Something 2 Die 4
Last Wordz
Souljah's Revenge
Peep Game
Strugglin
Guess Who's Back
Representin' 93
Keep Ya Head Up
Strictly 4 My N.I.G.G.A.Z...
The Streetz R Deathrow
I Get Around
Papa'z Song
5 Deadly Venomz
TV3 (אסטוניה)

| --- | --- |

 פרטי הערוץ
 מדינה:  הממלכה המאוחדת הממלכה המאוחדת (החברה)   אסטוניה אסטוניה (הערוץ)
 סוג:  טלוויזיה מסחרית
 תאריך השקה:  1996
 בעלות:  Viasat
 שפה:  אסטוניה
 משרד ראשי:  לונדון, הממלכה המאוחדת
 אזור קליטה:  אסטוניה
 שיטת שידור:  SDTV, 16:9 ,HDTV
 הצפנה:  שידור דיגיטלי קרקעי, שידור לוויני חופשי, הפצה ברשתות הכבלים והלוויין
 זמינות
 חבילה:  Viasat, ערוץ 3
 http://tv3.ee
 
TV3 הוא ערוץ טלוויזיה בבעלות חברת Viasat המתמקד בתוכן לדוברי השפה האסטונית. הערוץ נוסד ב-1996 ועד מהרה הפך לערוץ הנצפה ביותר בטלוויזיה האסטונית לאחר שעקף את המתחרים שלו. לערוץ TV3 יש שני ערוצי אחות. TV6 הוא ערוץ טלוויזיה המתמקד במוזיקה, אופנה וספורט. הערוץ הושק בשנת 2002. TV8 הוא ערוץ בידור דיגיטלי שהוקם בשנת 2009.
למשך כמה שנים אכן היה TV3 ערוץ פופולרי יותר מהמתחרים שלו (ובעיקר מהמתחרה העיקרי - KANAL2), לאחר ש-KANAL ביצעו שינויים לטובה באיכות התוכן שלהם, הפופולריות של הערוץ נפלה ובוצעו בהנהלתו שינויים קיצוניים, ששיאם הייתה החלפת המנכ"ל של הערוץ, יורי פייל, במנכ"ל חדש.
בשנת 2009 שוב עלה הערוץ בפופולריות שלו כאשר מותג מחדש תחת הצבעים אדום ולבן ותחת הסלוגן "ברוך הבא הביתה!". נוצרו תוכניות רבות חדשות בפורמטים דומים לערוץ הלטבי ולערוץ הליטאי. בשנת 2015 שוב מותג הערוץ מחדש כאשר צבע הלוגו משתנה מאדום ולבן לסגול והסלוגן הופך ל"עוד חיים, יותר בידור!".
לוגו הערוץ עד שנת 2009.
ראו גם

TV3 (שוודיה)
TV3 (נורווגיה)
TV3 (דנמרק)
Viasat
Catherine Wheel

| --- | --- |

 מקום הקמה:  גרייט ירמות' 
 תקופת הפעילות:  מ-1990 
 סוגה:  רוק אלטרנטיבי 
 חברת תקליטים:  קריסליס רקורדס, קולומביה רקורדס, פונטנה רקורדס 
 מספר יצירות ידוע:  5
 פרופיל ב-IMDb
 חברים
 Rob Dickinson 
 
Catherine Wheel הייתה להקת שוגייז רוק אלטרנטיבי אנגלית. הלהקה פעלה בין השנים 1990 ל-2000, הוציאה חמישה אלבומים באורך מלא, יצאה לסיבובי הופעות ארוכים רבים וחוותה רמות משתנות של הצלחה מסחרית.
היסטוריה

Catherine Wheel הוקמה ב-1990, וכוללת את הזמר-גיטריסט רוב דיקינסון (בן דודו של ברוס דיקינסון, סולנה של איירון מיידן), הגיטריסט בריאן פוטר, הבסיסט דייב האווס והמתופף ניל סימס. האווס ניגן בעבר בלהקה שהושפעה מ-Joy Division בשם Eternal. הלהקה נכללה לפעמים בסצנת השוגייז, המאופיינת בלהקות שעשו שימוש נרחב במשוב גיטרה ובשטיפות רעש מזעזעות, כמו גם אינטראקציה מתמשכת שלהן עם מספר רב של דוושות אפקטים על רצפת הבמה.
הלהקה ביצעה סשן בתוכנית של ג'ון פיל בתחילת 1991 כשהיא עדיין לא חתומה; שני תקליטורי ויניל בגודל 12 אינץ' יצאו ב-Wilde Club Records שבסיסו בנוריץ'. הם חתמו בלייבל הגדול Fontana Records לאחר שחוזרו על ידי שני Creation רקורדס והלייבל Opal Records המנוהל על ידי בריאן אינו. אלבום הבכורה של הלהקה, Ferment מ-1991/92, עשה רושם מיידי בעיתונות המוזיקה והציג את הלהיט השני בגודלו בארצות הברית של Catherine Wheel, "Black Metallic", כמו גם את הלהיט "I Want to Touch You". Black Metallic הופיע מאוחר יותר בסרט S. Darko, סרט ההמשך לדוני דארקו.
הלהקה זכתה להצלחת שיא עם יציאת הסינגל "Crank" ואלבומה Chrome בשנת 1993 וגם להצלחה מינורית גם עם אלבומים אחרים, כולל Happy Days, שהציג את השיר "Judy Staring at the Sun" בשיתוף פעולה עם טניה דונלי. גם Catherine Wheel השיגה סיבוב כבד ב-MTV והופיעה שם מספר פעמים. אף על פי שמעולם לא היו להם אלבומים או שירים שזכו להצלחה גדולה במולדתם, Catherine Wheel ממשיכה להיות פופולרית בקרב מעריצי רוק אלטרנטיבי ומבקרים ומבקרים.
עם האלבום Chrome, שיצא ב-1993, החלה הלהקה החלה להשיל את תג ההסתכלות המקורי שלה, תוך כדי שימוש מיומן באווירה, למשל בשיר "Fripp". בראיון ב-2007 אמר רוב דיקינסון שחברי להקת Death Cab for Cutie ולהקת אינטרפול אמרו לו שללא האלבום הזה, הלהקות שלהם "לא היו קיימות".
ב-Happy Days של 1995, הלהקה התעמקה יותר ברוק אגרסיבי יותר, מה שהרחיק חלק מבסיס המעריצים שלה, אפילו כשהגדיל את החשיפה שלה בארצות הברית בעידן שלאחר הגראנג'. הסינגל "Waydown", ובמיוחד הקליפ שלו בנושא תאונת מטוס זכה להצלחה בארצות הברית, בעוד בבריטניה עלה ז'אנר הבריטפופ, מה שגרם ללהקה להמשיך ולזכות להצלחה גדולה יותר מחוץ לאנגליה.
האוסף Like Cats and Dogs, שכלל בעיקר בי-סיידס, יצא בשנה שלאחר מכן וחשף צד שקט ומהורהר יותר של הלהקה, הצד הזה זכה לידי ביטוי גם באלבום "אדם וחוה" מ-1997.
בשנת 2000, הגיחה הלהקה מחדש עם חברת תקליטים חדשה, בסיסט חדש (בן אליס); שם הלהקה שונה (The Catherine Wheel); ואלבום חדש, Wishville. לאחר ביקורות מעורבות, מהומה בחברת התקליטים ומכירות בינוניות, יצאה הלהקה להפסקה.
חברי הלהקה

רוב דיקינסון - שירה מובילה, גיטרות (1990–2000)
בריאן פוטר - גיטרות, קולות רקע (1990–2000)
בן אליס - גיטרה בס (1999–2000)
ניל סימס - תופים, כלי הקשה, קולות רקע (1990–2000)
דיסקוגרפיה > אלבומי אולפן

Ferment 1992 - מס' 36 בריטניה
Chrome 1993 - מס' 58 בריטניה
ימים שמחים (1995) - מס' 163 בארצות הברית
אדם וחווה (1997) - מס' 53 בריטניה, מס' 178 בארצות הברית
Wishville 2000
הערות שוליים

↑  Vigil, Delfín (24 July 2008). "Looking up at last". San Francisco Chronicle. Retrieved 25 August 2011.
↑  בן ריינר. טורונטו סטאר. 1.2.2007

Behind the Wheel
| --- | --- |
בקרת זהויות :  ISNI: 0000 0001 0674 3567  LCCN: no00045374  MusicBrainz: 37e3dd97-73f9-4c69-b50d-0c0e3c47c40c  VIAF: 156725222   WorldCat (עם VIAF): 156725222
The Revelers

The Revelers (מאנגלית: המתהוללים) היה אנסמבל ווקאלי אמריקאי, שביצע בטכניקה של "הרמוניה צפופה" ופעל בשנות העשרים והשלושים של המאה ה-20. חברי ההרכב המקורי משנת 1925 היו הטנורים אנקלין באור, לואיס ג'יימס, הבריטון אליוט שאו, הבאס וילפרד גלן והפסנתרן אד סמייל. בשנת 1926 הוחלף סמייל בפרנק בלאק. בשנת 1927 הופיע הלהקה בסרט קצת בשם The Revelers.
ההרכב שימש כהשראה להקמת האנסמבל הקולי הידוע קומדיאן הרמוניסטס.
Statements

"Statements" הוא סינגל שהוקלט על ידי הזמרת השוודית לורן. הוא יצא לאור ב-26 בפברואר 2017, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, סאנתון הרד, ג'ו דב ולינאה דב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.8 מיליון השמעות. לשיר
הופק קליפ מילים רשמי, שהועלה ב-4 במרץ לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-1.7 מיליון צפיות.
ב-30 בנובמבר אותה שנה חשפה SVT כי לורן עתידה להשתתף במלודיפסטיבלן 2017 עם השיר על הזכות לייצג פעם נוספת את שוודיה באירוויזיון 2017. ב-25 בפברואר עלתה לשלב גלגל ההצלה, אך בסופו הודחה מהתחרות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  שוודיה | סוורייטופליסטן | 13 |  |
הערות שוליים

↑   Statements, סרטון  באתר יוטיוב
↑  Granger, Anthony (30 בנובמבר 2016). "Melodifestivalen 2017 Participants Revealed". Eurovoix.com. ארכיון מ-20 בינואר 2017. נבדק ב-30 בנובמבר 2016. {{cite web}}:  (עזרה)
↑  hulluna (25 בפברואר 2017). "Sweden: Loreen Fails to go Directly to Melodifestivalen Final". eurovisiontimes.wordpress.com. Eurovision Times. ארכיון מ-10 באוגוסט 2017. נבדק ב-10 באוגוסט 2017. {{cite web}}:  (עזרה)
↑  William Lee Adams (4 במרץ 2017). "Anton Hagman beats Loreen in Andra Chansen duel to complete Melodifestivalen 2017 final lineup". wiwibloggs.com. Wiwibloggs. ארכיון מ-23 באוגוסט 2017. נבדק ב-10 באוגוסט 2017. {{cite web}}:  (עזרה)
Metasploit

| --- | --- |


 מפתח:  האצ' די מור (H.D Moore), רפיד 7 (Rapid7 LLC)
 גרסה אחרונה:  6.4.26 (12 בספטמבר 2024) 
 מערכת הפעלה:  חוצה פלטפורמות
 נכתבה בשפות:  Ruby
 סוג רישיון:  רישיון BSD החדש 
 קוד מקור:  https://github.com/rapid7/metasploit-framework 
 קטגוריה:  אבטחת מידע
 www.metasploit.com
 
פרויקט מטהספלויט (באנגלית: Project Metasploit) הוא כלי המיועד למבדקי חדירה, מכיל בתוכו מאגר נתונים ופגיעויות נגד מערכות הפעלה, מערכות אנטי וירוס ותוכנות שונות. ניצול נכון של מידע זה עשוי להוות דלת אחורית בהתחברות אל מחשב היעד.
הפרויקט מבוסס קוד פתוח ומקבל תרומות והצעות עריכה מקהילת המשתמשים באמצעות אתר GitHub, ההצעות נבדקות על ידי צוות המורכב מעובדי Rapid7 וחברי קהילה בכירים. ההצעות המאושרות מוסיפות מודולים וכלים חדשים אל הכלי.
היסטוריה

פרויקט Metasploit פותח בשפת Perl על ידי האצ' די מור (H.D Moore) בשנת 2003, ככלי קוד פתוח המיועד למבדקי חדירה וסריקת פגיעויות אשר בעזרתו יכלו מנהלי רשתות ואבטחת מידע לבחון את אבטחת הארגון, לעדכן מערכות, לתקן פגיעויות שונות ובכך למנוע נזק רב.
גרסת Metasploit 3.0 שוחררה בנובמבר, 2006.
בשנת 2007 המערכת נכתבה מחדש בשפת Ruby ונוספו אליה מספר הרחבות שנכתבו בשפת C.
בתאריך 21 באוקטובר, שנת 2009, הודיעה חברת האבטחה Rapid7 על רכישת Metasploit. אידאולוגיית החברה לא השתנה ורישיון התוכנה נשאר קוד פתוח, אך עם זאת פותחו עוד 2 גרסאות מורחבות (Metasploit Express, Metasploit Pro).
גרסת Metasploit 4.0 שוחררה באוגוסט, 2011.
גרסת Metasploit 5.0 שוחררה בינואר, 2019.
ממשקים

ישנם מספר ממשקים המשמשים למטרות שונות, כגון:
Metasploit Framework Edition: גרסה הניתנת להורדה בחינם, מכילה ממשק פקודה, יבוא תוספות, ביצוע התקפות כח בורטלי באופן ידני, סריקת פורטים, מהדר עבור שפת Ruby ועוד.
Metasploit Community Edition: שוחררה אוקטובר 2011, גרסה זו מאפשרת למשתמש בה ממשק גרפי וגישה דרך דפדפן האינטרנט.
Metasploit Express: שוחררה באפריל 2010, גרסה מסחרית שפותחה בעבור אנשי אבטחת מידע ומכילה סורק פגיעויות, סריקת פורטים, סורק ראיות אוטומטי ועוד.
Metasploit Pro: שוחררה אוקטובר 2010, גרסה מסחרית המיועדת למבדקי חדירה. המערכת כוללת את גרסת האקספרס (Express) ועוד כלים מתקדמים כגון: כלי להנדסה חברתית, כלי לבדיקת יישומי אינטרנט, מסוף מתקדם, מטענים דינמיים המתחמקים מתוכנות אנטי וירוס פגיעויות ייחודיות ועוד.
Armitage: כלי גרפי לניהול מתקפות סייבר. הכלי מבוסס קוד פתוח ונבנה עבור פרויקט מטהספלוייט.
Cobalt Strike: סימולציה המדמה התקפת מחשב יחיד או קבוצת מחשבים ברשת, העוזרת לקבל תמונה מקיפה יותר של פגיעויות הארגון בעת ביצוע מבדקי חדירה. המערכת כוללת כלי ליצירת דו"ח ואת כל התכונות של Armitage.
מטענים ואקספלויטים > אקספלויטים (Exploits)

במערכת מעל ל-1613 אקספלויטים המסודרים במגוון קטגוריות:
דפדפני אינטרנט: Firefox, Internet Explorer.
שירותים ופרוטוקולים: FTP, SMB, SMTP.
מכשירים ניידים: Android, Apple iOS.
מערכות הפעלה: Linux, Mac OS, Windows, BSD, Irix, Solaris.
אפליקציות, תוכנות מדיה, אנטי וירוסים ועוד.
מטענים ואקספלויטים > מטענים (Payloads)

במערכת מעל ל-438 מטענים מסוגים שונים:
הפעלת סקריפטים.
הרצת פקודות מרוחקות.
Meterpreter מאפשר שליטה על מחשב מרוחק בעזרת VNC.
מטענים עבור מערכות הפעלה בארכיטקטורות שונות.
התחמקות מתוכנות אנטי וירוסים והגנות שונות ויצירת מטענים ייחודיים.
ראו גם

W3af
WarVOX
Burp Suite
OWASP ZAP
OpenVAS
Armitage
dSploit
קאלי לינוקס
בדיקת חדירות
Cat (פקודה)

cat היא תוכנית יוניקס סטנדרטית אשר מדפיסה את תוכנו של קובץ ומשמשת לשרשור קבצים. שמה של התוכנית מגיע מן המילה האנגלית Concatenate, שמשמעותה שרשור.
שימוש

תקן POSIX מגדיר את שהתוכנית צריכה לקבל רשימת קבצים כארגומנטים, ולהדפיס את תוכנם בסדר המתאים, ולתמוך בדגל אחד (-u).
אם אחד הקבצים מופיע כמקף בודד (-), התוכנית תקרא מהקלט הסטנדרטי ותדפיס אותו במקום המתאים. אם התוכנית אינה מקבלת כלל ארגומנטים, היא תדפיס את הקלט הסטנדרטי בלבד.
תחביר הפקודה הוא כדלקמן:
cat [option] [file]...
שימוש > דוגמה

דוגמה פשוטה לשימוש ב-cat היא חיבור 2 קבצים לקובץ אחד:
cat file1 file2 > file3
ניתן לשלב ערכים נוספים:
cat -s: מצמצם שורות רווח ריקות לשורה אחת בלבד.
cat -n: מוסיף מספר שורה.
cat -b: מוסיף מספר שורה לשורות לא ריקות.
ביקורת

שימוש נפוץ ב-cat הוא להדפסת קובץ יחיד, על מנת להשתמש בו כקלט של תוכנית אחרת. צורת שימוש זו מיותרת כיוון שהמעטפת יכולה לעשות פעולה זו בעצמה, ולא זקוקה לתוכנה חיצוניות אשר מייצרת תהליך נוסף.
לפיכך, במקום לכתוב כך:
cat filename | command arg1 arg2
ניתן לכתוב כך:
<filename command arg1 arg2
command arg1 arg2 < filename